Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18 i 112/19), članka 16. Odluke o ustrojstvu i djelokrugu upravnih tijela Grada Delnica (SN GD 09/21, 9/22, 3/24) na prijedlog službenice ovlaštene za obavljanje poslova pročelnika Upravnog odjela za komunalni sustav, imovinu, promet i zaštitu okoliša Grada Delnica KLASA: 024-05/24-01/2, URBROJ: 2170-6-4-1-24-4 od 27. rujna 2024. godine Gradonačelnica donosi

**PRAVILNIK** **O IZMJENAMA I DOPUNI** **PRAVILNIKA O UNUTARNJEM REDU UPRAVNOG ODJELA ZA KOMUNALNI SUSTAV, IMOVINU, PROMET I ZAŠTITU OKOLIŠA**

**Članak 1.**

U Pravilniku o unutarnjem redu Upravnog odjela za komunalni sustav, imovinu, promet i zaštitu okoliša te Sistematizaciji radnih mjesta koja je sastavni dio ovog Pravilnika (SN GD 7/24), pod radnim mjestom broj 1. PROČELNIK UPRAVNOG ODJELA ZA KOMUNALNI SUSTAV, IMOVINU, PROMET I ZAŠTITU OKOLIŠA, pod Opisom razine standardnih mjerila za klasifikaciju radnog mjesta Stručno znanje mijenja se i glasi:

„Sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske ili druge tehničke ili pravne struke, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje upravnim tijelom, poznavanje rada na osobnom računalu;

**Članak 2.**

U Pravilniku o unutarnjem redu Upravnog odjela za komunalni sustav, imovinu, promet i zaštitu okoliša te Sistematizaciji radnih mjesta koja je sastavni dio ovog Pravilnika (SN GD 7/24), pod radnim mjestom broj 3. SAVJETNIK ZA UPRAVLJANJE IMOVINOM GRADA, Opis razine standardnih mjerila za klasifikaciju radnog mjesta mijenja se i glasi:

„Stručno znanje: Sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske ili druge tehničke ili pravne struke, najmanje tri godine radnog iskustva na odgovarajućim poslovima;

Stupanj složenosti: Uključuje suradnju u izradi akata iz djelokruga upravnoga tijela, rješavanje složenih upravnih i drugih predmeta, te rješavanje problema uz upute i nadzor rukovodećeg službenika;

Stupanj samostalnosti: Uključuje češći nadzor te opće i specifične upute rukovodećeg službenika;

Stupanj odgovornosti: Uključuje odgovornost za materijalne resurse s kojima službenik radi, pravilnu primjenu postupaka i metoda rada te provedbu pojedinačnih odluka;

Stupanj stručne komunikacije: uključuje kontakte unutar i izvan upravnoga tijela u svrhu prikupljanja ili razmjene informacija.“

**Članak 3.**

Pod radnim mjestom broj 9. KOMUNALNI I PROMETNI REDAR naziv radnog mjesta mijenja se i glasi:

„9. REFERENT – KOMUNALNI I PROMETNI REDAR.“

**Članak 4.**

Ova Odluka stupa na snagu osmoga dana od dana objave u „Službenim novinama Grada Delnica“.

KLASA: 024-05/24-01/2

URBROJ: 2170-6-5-4-24-6

Delnice, 30. rujna 2024. godine

Gradonačelnica Grada Delnica

Katarina Mihelčić, dipl.ing.agr., v.r.